सिटी रिपोर्टर } “मेरीसिंगिंग पर अगर कोई जज मुझे कुछ
सिटी रिपोर्टर } “मेरीसिंगिंग पर अगर कोई जज मुझे कुछ कहता है तो मैं उनकी बात, उनके कमेंट्स पर अमल करती हूं। अबतक जजेज ने सुरों का आंकलन करते हुए मुझे प्रेरित ही किया है। जैसे शेखर दादा मुझे कहते हैं, चौदह साल की उम्र में तुम इतना अच्छा गा रही हो। एक वक्त ऐसा आएगा जब तुम म्यूजिक इंडस्ट्री में राज करोगी। शालमलि कहती हैं, इतनी कम उम्र में लोग इतनी शिद्दत से नहीं गाते। पर तुम गाती हो। तुम्हारा यही अंदाज मुझे पसंद है। करण जौहर कहते हैं, आप अच्छी परफॉर्मर हो। इस बात का पता आपके एटीट्यूड, सुर, ताल से लग ही जाता है। वही बादशाह कहते हैं, जा सिमरन जा जी ले तू अपनी जिंदगी। अगर तूं एह शो नहीं जीतिया तां तैनूं कुट बड़ी पैनी आ।’ म्यूजिक रियलिटी शो पर जजेज के साथ अपनी बॉन्डिंग को शेयर किया सिमरन राज ने। वे शहर में एक विजिट के लिए पहुंची थीं। दूसरे रियलिटी शो से जुड़ने के अपने अनुभव पर सिमरन बाेली कि यूं तो टीवी पर दर्जनों सिंगिंग रियलिटी शो आते हैं। बच्चों से लेकर युवा सिंगर्स के सीजन आते रहते हैं। पर यह शो है जो सिंगिंग नहीं, बल्कि म्यूजिकल शो है। यह ऐसा मल्टी टास्किंग प्लेटफॉर्म है जहां पर विदेशी अार्टिस्ट और सिंगर, बैंड, डुअट आर्टिस्ट सभी को परफॉर्म करने का मंच मिलता है। इसलिए मैंने इसे किया। यह मेरा आखिरी रियलिटी शो होगा। इसके बाद पढ़ाई पर फोकस करूंगी। साथ ही स्टेज शो करती रहूंगी। जैसे अभी मैं कर रही हूं।
म्यूजिक में आने की कहानी का जिक्र करते हुए सिमरन बोलीं कि बचपन से ही मेरे आसपास का गाना बजाने वाला माहौल रहा है। दादा तबला वादक हैं। डैड मीका सिंह के ग्रुप में ट्रंपेट बजाते हैं। वही मेरी मां क्लासिकल गाती हैं। इसलिए म्यूजिक में मेरी रुचि बढ़ गई और मैं गाने लगी, लेकिन सोसायटी के लोगों ने कहना शुरू किया कि इससे मत गवाओ। मैं कश्मीर से हूं। वहां 12वीं के बाद ही शादी हो जाती है। पर डैड चाहते थे कि मैं बॉलीवुड तक पहुंचू। मुझे लेकर दिल्ली शिफ्ट हुए। सपोर्ट किया और कहा कि आप मेहनत करते रहो। मेरी हमेशा से दो ख्वाहिशें रही हैं, एक तुम्हारे जन्म के वक्त पूरी हुई थी। दूसरी तब पूरी होगी जब बॉलीवुड की प्लेबैक सिंगर बनोगी। फैमिली ने ही म्यूजिक की मेरी ट्रेनिंग कराई। मैं पढ़ाई के साथ म्यूजिक की अपनी पकड़ को मजबूत बनाने में लगी रही। श्रेया घोषाल को अपना आदर्श मानती हूं। जिस तरह वे सिंगिंग में उनकी एक वर्सेटाइल पर्सनैलिटी है वैसे मुझे भी अपना नाम बनाना है। मुझे जो भी गाना गाने का मिलता है उसे मैं फील करके गाती हूं।
पर्सनल लाइफ मिस करती हूं
नौवींक्लास में हूं। दो साल म्यूजिक से जुड़े हो गया है। हालांकि टीवी शो की वजह से मुझे पढ़ने का वक्त नहीं मिल पाता। लगभग चार महीने हो गए हैं। पर मेरा स्कूल काफी सपोर्टिव रहा है। मुझे पढ़ाई की कमी महसूस नहीं होने दी। मेरा सारा वक्त म्यूजिक में निकल जाता है। मैं दोस्तों से मिलना, घूमना फिरना मिस करती हूं। साथ ही कहीं बाहर घूम नहीं पाती। जैसे अभी मैंने लोहड़ी का त्यौहार मिस किया। होली भी मेरी ऐसी ही जाने वाली है। पर यह सिर्फ कुछ वक्त की बात है। शो के खत्म होते ही प्रॉपर पढ़ाई करूंगी क्योंकि अगल साल मेरी बोर्ड की परीक्षा है।
वॉयस आॅफ पंजाब-15 फेम सिमरन राज चंडीगढ़ में थी। वे एक रियलिटी शो का हिस्सा हैं।
interaction
मैं दोस्तों से मिलना, घूमना-फिरना बहुत मिस करती हूं...
hin_Deva hin_Deva hin_Deva hin_Deva hin_Deva awa_Deva fra_Latn hin_Deva